**Kísérő tanári beszámoló**

**2023. 03. 13.-24.**

**Szlovénia**

2023. 03. 13. Hétfő

Indulás 5:22 h-kor Miskolc Tiszai pályaudvarról Budapestre. Onnan 9 h-kor indultunk tovább a Citadella nemzetközi intercity-vel. Az út hosszú volt, a határt Hódosnál léptük át. 2-szer is ellenőriztek a szlovén hatóságok a vonaton. A szlovén vasút nagyrészt vadregényes tájakon vezetett. Délután fél 5 körül érkeztünk A szlovén fővárosba, ahonnan kb 50 perc várakozás után indult tovább a vonatunk Novo Mesto városába. Kb. 1,5 órás út volt. Este fél8-kor a szállásra értünk és átvettük a kollegáinktól a felügyeletet.

2023. 03. 14. Kedd

Reggel fél 7kor indultak a kollegáink az állomásra. A búcsúzást követően 7 óra fele ébresztettem a 6 fős diákcsapatot. Megreggeliztek, majd 7:50 körül elindultak a gyakorlati helyükre. Ezután városnéző útra indultunk kollegámmal Goffa Zsolttal. Hangulatos kisváros Novo Mesto, különösen az óvárosban szerettem sétálni. 12:30 h-kor az élelmiszeres, 13:30 h-kor a gépész csoportot ebédeltettük. A helyszín a fogadó iskola gyakorló étterme volt, ahol viszonylag olcsó, változatos és ízletes ételeket ehettünk. Az ebédhez mindig adtak 3 féle növényből készült salátát, időnként járt hozzá desszert is. Ebéd utáni pihenőnket követően kollegámmal elindultunk bevásárolni a vacsorákhoz. Ez alatt a diákok megírták a naplójukat. Este a gyerekkel kártyáztunk, beszélgettünk.

2023. 03. 15. Szerda

Reggel 7-kor ébresztő, majd reggeli. A gépészeket minden reggel a gyakorlati helyre vitték kisbusszal, ami nagy segítség volt, ugyanis a szlovén tömegközlekedés, nem éppen a legjobb hétköznap, hétvégén meg szinte csak néhány vonat járt. Délelőtt benéztünk a cukrászüzembe, ahol diákjaink voltak gyakorlaton. Örömmel láttam, hogy mind a fogadó intézmény oktatói (professzorai) alkalmazottai barátságosan és segítőkészen dolgoztak a gyerekekkel. Ezen a napon felvettük a kapcsolatot a helyi koordinátorral Barbarával. Elmondtuk Neki hétvégi program terveinket és a problémáinkat az utazással kapcsolatosan és Ő felajánlotta, hogy segít kisbuszt intézni az utazáshoz. Az ebéd után csendes pihenő következett, naplóírás, film nézés stb..

A naplókat folyamatosan ellenőriztük esténként.

2023. 03. 16. Csütörtök

Reggel 7 h-kor ébresztőt követően reggeli, és 7:50-kor indulás a gyakorló helyekre. Vacsora igények felmérése után bevásárlás a helyi szupermarketben. Ezután megbeszélés Barbarával a helyi kapcsolattartónkkal. Örömmel értesültünk, hogy sikerült kisbuszt szereznie a hétvégi programunkhoz. A partner intézmény felajánlotta az iskola kisbuszát. Ennek köszönhetően eljuthattunk a szlovén tengerpart legszebb városába Piranba.

Ebéd előtt ellátogattunk a gépészek gyakorló helyére. Éppen almafákat metszettek. A cukrász gyakornokokhoz hasonlóan, itt is örömmel láttuk, hogy jól kijönnek a diákjaink a helyi oktatókkal (professzorokkal), tanulókkal és egyéb technikai dolgozókkal. Az ott tartózkodás során igyekeztünk a helyi nyelvet is használni (pl.: köszönés, köszönöm, kérem stb..). Ebéd után naplóírás, szabad program, bevásárlás. A bevásárlás után a szupermarket mellett található játékterembe is benéztek a fiatalok. Itt különböző játékokban mérték fel ügyességüket, tehetségüket. Visszatérve a szállásra vacsoráztunk, majd mindenki szépen elcsendesedett.

2023. 03. 17. Péntek

Az ébresztő és a reggelit követően elindultunk a helyi kávézóba, ahol a hétvégi programok lehetőségeit és azoknak a kivitelezését vitattuk meg. Ebéd előtt megvásároltuk a szükséges élelmet a hétvégi kirándulásokhoz. Ez azért volt fontos, mert vasárnap a boltok és az üzletek nagy része zárva tartott.

A diákok az ebédet követően naplót írta és filmet néztek, kártyáztak.

Este átvettük az iskola kisbuszát.

2023. 03. 18. Szombat

Az ébresztő és a reggeli után 8 órakor indultunk a szlovén tengerpartra. Szinte végig autópályán mentünk. Kb. 10:30 fele értünk Piranba. A kisbuszt őrzött parkolóban hagytuk és elindultunk felfedezni a várost. Az egész városban érződött az olasz hatás, a mediterrán kultúra varázsa. A szűk kis utcákon haladtunk a város egyik ékességének számító Szent György templomba. 3 euro ellenében felmehettünk a toronyba, ahonnan csodálatos panoráma tárult elénk. Nemcsak a várost, hanem az egész partvidéket beláthattuk. Egy helyi étteremben ebédeltünk. Spagettit és carbonarat rendeltünk, ami kiváló és tartalmas volt. Nagyon hangulatos éttermek után betértünk egy remek kávézóba, ahol diákjaink fagylaltot, sütit és kávét fogyasztottak. Piran városa úgy gondolom életre szóló élményt jelentett mindannyiunk számára, annak ellenére, hogy csak 1 napot töltöttünk ebben a barátságos városkában.

Este 6 körül értünk vissza a szállásunkra.

2023. 03. 19. Vasárnap

A reggeli ébresztő elmaradt. Zsolt kollegámmal 11 órakor elmentünk a helyi katolikus templomba misére. Nagyon sokan járnak templomba, szinte minden ülőhely foglalt volt. Mise után megebédeltünk a helyi Mátyás királyról elnevezett étteremben. Főleg pizzát rendeltek a fiatalok. Ebéd után visszaadtuk a kisbuszt az iskola sofőrjének, ezután elindultunk az állomásra. A vasárnapi uticélunk Ivancna Gorica városa volt, pontosabban a közelében lévő híres ciszterci kolostor. Itt a papok a mai napig mezőgazdasággal és élelmiszer készítéssel foglalkoznak (tea, bor, kolbászok stb..)

A kolostor területén található templomot megtekintettük, majd ezután visszaindultunk a vasútállomásra. 6 óra körül indult vissza a vonat.

2023. 03. 20. Hétfő

Reggeli ébresztő után reggeli, majd a gépészek indultak a munkahelyükre. Az élelmiszeresek 13:00 h-kor kezdték a műszakot. Kitakarítottuk a szálláshelyünket, felmértük a készleteket és bevásároltunk.

Délben ebéd, ebéd után pedig csendes pihenő, vagy szabad program.

2023. 03. 21. Kedd

Reggel 7 h-kor ébresztőt követően reggeli, és 7:50-kor indulás a gyakorló helyekre. Vacsora igények felmérése után bevásárlás a helyi szupermarketben. Délben ebéd, majd az ebéd utáni sziesztát követően séta a városban, illetve vásárlás. A naplókat ellenőriztük kollegámmal este 8 órakor. Ezután beszélgettünk és kártyázgattunk a szálláson.

2023. 03. 22. Szerda

Reggeli ébresztő után reggeli, majd a gépészek indultak a munkahelyükre. Az élelmiszeresek délután kezdték a műszakot. Felmértük a készleteket és bevásároltunk a vacsorához.

Délben ebéd, ebéd után pedig csendes pihenő, vagy szabad program.

2023. 03. 23. Csütörtök

Reggeli ébresztő után reggeli, majd a diákok elindultak a munkahelyükre. A délelőtt folyamán bejártuk a várost, hogy a záró vacsorához egy megfelelő helyet keressünk. A Don Bobi nevezetű étterem nyerte el a tetszésünket.

Délben ebéd, ebéd után pedig csendes pihenő, vagy szabad program. a vacsora előtt megvettük a pénteki hazautazáshoz szükséges szendvicsekhez szükséges élelmiszereket. Délután fél 5 fele indultunk el a szállásról az étterembe vacsorázni. A többség wiener snitzert rendelt. csak ajánlani tudom ezt az elegáns éttermet, ha valaki Novo Mestoban jár.

A vacsora után visszatértünk a szállásra és megnéztük a Magyarország-Észtország válogatott meccset.

Ezután mindenki lepihent.

2023. 03. 24. Péntek

Reggeli ébresztő után reggeli, majd a diákok összepakolták a dolgaikat. A lányok önként csináltak mindenkinek szendvicseket az útra. 10 órakor jött a transzfer busz. kb. 50 perc alatt értünk Ljuljanába, a főpályaudvarra. Itt kb 2 óra várakozás után jött a flix busz, amivel este 7 után érkeztünk Budapestre. Innen Orehovszki Gábor vitt tovább Sátoraljaújhelybe.